Flystyrtet i Aalborg lufthavn kan få retslige konsekvenser for SAS

Svensk politi lægger lige nu sidste hånd på forundersøgelsen, der skal afgøre, om luftfartsselskabet SAS bragte sine passagerers liv i fare ved at sende dem med de DASH 8-fly der havarerede i Aalborg og Vilnius i september sidste år. Alternativt kan SAS sigtes for ikke at overholde arbejdsmiljøloven. Politiet kan vælge at rejse tiltale mod SAS eller helt at droppe sagen. Der ventes en afgørelse midt i næste uge.